|  |
| --- |
| Vedlegg 7 |
| Påkravsgaranti |
| Transporttjenester Indre by 2023 |

# PÅKRAVSGARANTI

Påkravsgaranti (On Demand-garanti) nummer .........

Denne påkravsgarantien ("Garantien") er stilt av .................. ("Garantisten") til Ruter AS, Ruter AS’ rettsetterfølgere eller den Ruter AS senere overdrar Garantien til ("Oppdragsgiver").

Med referanse til kontrakt nummer ......... ("Kontrakten") om busstransport mellom Ruter og .................. ("Operatøren") stiller vi, Garantisten, oss som påkravsgarantist for enhver forpliktelse som Operatøren har overfor Oppdragsgiver i henhold til Kontrakten, med de begrensninger som fremgår under. Garantisten hefter for Operatørens forpliktelser i henhold til Kontrakten på selvstendig grunnlag, uavhengig av det underliggende forholdet mellom Operatøren og Oppdragsgiver. Garantisten er avskåret fra å gjøre gjeldende innsigelser av enhver art mot Oppdragsgiver.

Garantien er oppad begrenset til et beløp pålydende ...................................................... ("Garantibeløpet"). Justering av Garantibeløpet for Ny Dekningsperiode jf. Kontraktens bestemmelser innebærer ikke noen endring av garantidekningen for foregående Dekningsperioder, jf. pkt. 6 nedenfor.

Garantien gjelder krav som oppstår i perioden fra og med ......... til og med ......... («Opphørsdato») hvorav hver periode som starter fra og med Effektiv Dato kalles en "Dekningsperiode". Ny Dekningsperiode begynner å løpe fra og med den datoen som faller på hver årsdag for Effektiv Dato inntil Opphørsdato. Se Kontraktens punkt 12 om sikkerhetsstillelse.

Garantisten vil, ved Oppdragsgiverens første skriftlige påkrav hvor Oppdragsgiver erklærer at Operatøren, eller Operatørens rettsetterfølger eller den Operatøren har overdratt Kontrakten til, har misligholdt Kontrakten, betale til Oppdragsgiveren ethvert beløp opp til og med Garantibeløpet. Utbetaling skal skje innen 3 virkedager etter påkrav er mottatt av Garantisten, til den kontoen som er angitt i påkravet.

Alle betalinger under denne Garantien skal gjøres fullt ut uten noen fradrag eller tilbakeholdelse (det være seg knyttet til motregning, kontrakrav, avgifter, aktuelle eller fremtidige skatter, gebyrer eller noe annet).

Garantien er gyldig fra.................. ("Effektiv Dato"). Krav må være gyldig fremsatt under Garantien senest 6 måneder etter utløpet av Dekningsperioden da kravet oppstod mot Operatøren. Påkrav kan ikke fremsettes under Garantien senere enn på datoen 6 måneder etter Opphørsdato.

Garantisten vil akseptere enhver endring eller modifikasjon av Kontrakten uten melding til eller godkjenning fra Garantisten, og slik endring eller modifikasjon vil ikke påvirke eller begrense Garantistens forpliktelser etter denne Garantien.

Denne Garantien skal være underlagt norsk rett. Oslo tingrett vedtas som eksklusivt verneting for enhver tvist som oppstår i tilknytning til denne Garantien.

|  |  |  |  |  |
| --- | --- | --- | --- | --- |
| Sted/dato: |  |  | Sted/dato: |  |
| For [Firmanavn] |  | For [Firmanavn] |
|  |  |  |
| xx |  | xx |
| xx |  | xx |